এ বিষয়ে জানতে চাইলে পশ্চিমবঙ্গের কলকাতা বিশ্ববিদ্যালয়ের অবসরপ্রাপ্ত অধ্যাপক ও নদীবিশেষজ্ঞ কল্যাণ রুদ্রের সঙ্গে মুঠোফোনে যোগাযোগ করা হলে তিনি বলেন, ‘সুন্দরবনের মানচিত্রের বদল নিয়ে করা আমার গবেষণায়ও আয়তন কমে যাওয়ার চিত্র দেখতে পেয়েছি। বিশেষ করে সুন্দরবনের যেসব অংশে মানুষের বসতি বেশি ও গাছ কম, সেখানে বেশি করে ভাঙন হচ্ছে।’ ১৯১৭ থেকে ২০১৬ সালের মধ্যে সুন্দরবনের ভারতীয় অংশে ৪২০ বর্গকিলোমিটার ভূমি কমেছে বলে জানান তিনি।